रंगड़गढ़ी दी रक्ख शकारा लेई बड़ी मशूर ही। कुसै जमाने च दूरा दूरा थमां अंग्रेज शकारी मारखोर ते भूरे रिच्छा दे शकारा आस्तै इनें धारें-प्हाड़ें पर आइयै डेरे लाई लैन्दे हे। अजें बी थारें-थारें खोले-खंडर मजूद न ते कुतै-कुतै पराने बौंगले बी। पर हुन समां बदली गेदा हा। हुन नां ते ओ पराने शकारी गै रेह् हे ते नां ओ त बेंकर हांके गै जड़े जगलें-रक्खे दिये खोए ते नेरे चा बी उत्थें छप्पे दे मिरगें-जनौरें गी बाह्र हक्की आनदे हे। रक्ख अजें बी उस्सै चाल्ली मजूद ही ते जड़ा कोई बी उत्थें जन्दा ओ खाली हत्थ नईं हा परतोन्दा।